साइकिल चलाने से पर्यावरण और स्वास्थ्य को भी लाभ
साइकिल चलाने से पर्यावरण की रक्षा तो की ही जा सकती है। साथ ही अनेक बीमारियों से भी बचा जा सकता है। साइकिल चलाना और स्वास्थ्य एक दूसरे के पूरक हैं। यह बात डाॅ. ब्रजेश सिंघल एवं डाॅ. बीआर श्रीवास्तव ने पत्रकारों से कही। उन्होंने बताया कि 2015 में भारत विश्व में डायबिटीज की राजधानी बन गया है। तनाव को डायबिटीज का एक महत्वपूर्ण कारण बताया गया है। भविष्य निधि आयुक्त रिजवान उद्दीन ने कहा कि तनाव दूर करने के लिए अपनी हॉबीज पर कार्य करें। रोजमर्रा के 5 किमी तक के सभी कामों के लिए साइकिल का उपयोग करना चाहिए।
साइकिल रैली आज : लोगों को स्वास्थ्य का संदेश देने के लिए रविवार सुबह रैली निकाली जाएगी। यह रैली सुबह 9.30 बजे लक्ष्मीबाई स्मारक से शुरू होकर फूलबाग, जयेन्द्रगंज, दाल बाजार, थीम रोड, होते हुए सुबह 9.45 बजे जीवाजी क्लब पहुंचेगी। रैली में दिल्ली के डायबिटीज एक्सपर्ट डाॅ. अशोक झिंगल शामिल होंगे।
hin_Deva hin_Deva hin_Deva